section_heading: Žrtva i ropstvo
paragraph_text: Druga područja za koja je film bio kritiziran zbog netočnosti i uzetih sloboda uključuju scenu u kojoj se Jaguarova Šapa i ostali zarobljenici koriste kao mete za gađanje. Arheolog Jim Brady s Cal Statea u Los Angelesu odgovorio je kako nije čuo da postoje dokazi o takvoj majanskoj praksi, dok Hansen kaže: "Praksa korištenja ovih osoba za mete je realna mogućnost. Ne mogu reći da se nije dogodilo, ali ni da se dogodilo. Gibson je htio neki razlog zašto bi hvatali Rudyja Youngblooda, zašto da krenu na junaka ... Bio je to u potpunosti Melov scenarij - ali je u velikoj mjeri opravdan."